### Beslutningstema

Det skal besluttes, om der skal gives afslag på landzonetilladelse til opførelse af en husstandsvindmølle på ejendommen matr. nr. 72 Rejsby Ejerlav, beliggende [adresse], 6780 Skærbæk.

### Historik

Teknik- og Miljøudvalg besluttede på mødet den 1. oktober 2024, at meddele afslag på ansøgning om landzonetilladelse til opstilling af en husstandsvindmølle på ejendommen matr. nr. 72 Rejsby Ejerlav, beliggende [adresse], 6780 Skærbæk.

Forvaltningen meddelte afslag på ovennævnte landzonetilladelse den 10. oktober 2024, og efterfølgende påklagede ejer vores afgørelse til Planklagenævnet.

Planklagenævnet traf den 24. marts 2025 en afgørelse i sagen, hvor afgørelsen blev ophævet og hjemvist til fornyet behandling, da vores begrundelse var utilstrækkelig i forholdt til kravene i forvaltningslovens § 24.

På baggrund af planklagenævnets afgørelse, blev taget sagen op til fornyet behandling, og det vil fortsat være et afslag på det ansøgte, da det var den beslutning Teknik- og Miljøudvalget traf den 1. oktober 2024.

I forbindelse med den tidligere sagsbehandling er der modtaget indsigelser fra en nabo til den påtænkte vindmølleopstilling på matr. nr. 72 Rejsby Ejerlav. Indsigelserne udtrykker bekymring for støj- skygge- og strømforstyrrelser, som tidligere har været oplevet, ved drift af en tilsvarende mølle på samme placering. Naboen anfægter møllens tekniske specifikationer og dokumentation, samt kommunens tidligere tilsyn og godkendelsespraksis. Der udtrykkes tvivl om, hvorvidt møllen reelt er neddroslet, og om skygge- støjberegninger er retvisende. Indsigelserne afsluttes med en opfordring til kommunen om at afslå landzonetilladelsen.

### Sagsfremstilling

Det er på baggrund af Planklagenævnets afgørelse, at sagen tages op til fornyet behandling.

Forvaltningen har fastholdt at give afslag på opstilling af husstandsvindmøllen på [adresse], 6780 Skærbæk, og har lagt vægt på, at det ikke er godtgjort, at husstandsvindmøllen kan overholde støjgrænserne hos naboen ved [adresse], 6780 Skærbæk, ligesom det ikke er godtgjort, at støjen fra husstandsvindmøllen ikke vil kunne påvirke VE projektet Energipark Haved.

Forvaltningen sendte den 26. maj 2025 et udkast til afslag på en landzonetilladelse til opstilling af husstandsvindmøllen i partshøring hos ejer af [adresse] er kommet med indsigelser til det påtænkte afslag.

Forvaltningen har et støjnotat fra den 29. september 2020, som er anvendt i sagsbehandling. Støjnotatet viser, at husstandsvindmøllen skal placeres 106 m fra nærmeste nabo i det åbne land, for at støjgrænserne i vindmøllebekendtgørelsen er overholdt. De 106 m skal beregnes hos naboen i det mest støjbelastede punkt ved udendørs opholdsarealer, højst 15 m fra beboelse. Husstandsvindmøllen placeres ca. 100 m. fra det mest støjbelastede punkt ved udendørsopholdsarealer ved naboen ([adresse]), og dermed kan støjgrænserne i vindmøllebekendtgørelsen ikke overholdes. Der er ingen problemer med at overholde støjgrænserne ved [adresse] 1. Støjgrænserne er ikke gældende for vindmølle ejerens beboelse [adresse] 5.

I forbindelse med behandlingen af indsigelserne fra ejer, er modtaget støjberegninger fra Eurowind Energy, som de har fået foretaget i forbindelse med VE projektet Energipark Haved. Beregningerne er fra den 24. april 2023. Beregningen viser, at ved det samlede støjbidrag fra vindmøllerne i VE projektet Energipark Haved sammen med støjbidraget fra de omkringliggende vindmøller inklusiv husstandsvindmøllen ved [adresse], kan de gældende støjgrænser ikke overholdes ved følgende adresser:
-    [adresse].
-    [adresse], 6780 Skærbæk.
-    [adresse], 6780 Skærbæk.
-    [adresse], 6780 Skærbæk.

Der er placeret 3 vindmøller ca. 280 m vest for boligen på [adresse] 25. Der er tidligere beregnet konsekvensområder for de 3 vindmøller og det er vurderet, at de ikke påvirker støjforholdene ved [adresse].

Om det er opstillingen af husstandsvindmøllen på [adresse], der er afgørende for, at støjgrænserne ikke kan overholdes ved [adresse] 1, 5 og 7 kan ikke vurdere ud fra beregningerne fra Eurowind Energy.

Forudsætningerne for de to beregninger er ikke helt ens, så de kan ikke umiddelbart sammenlignes.

Zara Larsen bruger kildestyrken 93,3 dB(A) v. 6m/s og 95,1 dB(A) v. 8 m/s. Kildestyrken kommer fra Miljøstyrelsens miljøprojekt nr. 1398 fra 2011 ”Generelle data om støjer fra ældre vindmøller” og i vejledning fra Miljøstyrelsen nr. 1, 2012 ”Støj fra vindmøller”.

I støjnotatet henvises der til ”Carsten Carlsen over ældre vindmøller i [adresse]” fra juni 2014 hvor kildestyrken er 92,6 dB(A) v. 6 m/s og 93,0 dB(A) v. 8 m/s. Det er disse kildestyrker, som er anvendt ved beregningerne i støjnotatet.

Det vides ikke, hvordan beregningerne fra Eurowind Energy vil se ud, hvis der var brugt samme kildestyrke, som der er anvendt i støjnotatet. Men det fremgår fra støjnotatet, at støjgrænserne ikke kan overholdes ved [adresse], selvom der anvendes de laveste kildestyrker til beregningen.

Forvaltningen indstiller, at der gives afslag til opstilling af husstandsvindmøllen på baggrund af ovenstående.

### Lovgrundlag

Planlovens § 35

### Indstilling Fagchefen for Klima, Plan og Udvikling indstiller,

at der gives afslag på ansøgning om landzonetilladelse til opstilling af en husstandsvindmølle på [adresse], 6780 Skærbæk.

### Beslutning

Indstillingen godkendt, idet udvalget begrundede det med, at der ikke forelægger en certificeret støjmåling.